《送举人》
宋代·徐璋

揭阳多士天下都，声名籍籍南海隅。
往往能骑龙马驹，唾手可海於菟须。
大食刀听赤瓠壶，绿沈弓迸金仆姑。
太阿何止敌万夫，四海可归舆地图。
一举旌旗到三吴，全军接上甘泉书。
不比白面谢石奴，汉庭挺出万卷儒。
至尊含笑御玉虚，此时贤杰气焰舒。
更看相踵升亨衢，凤池鸡省争凫趋。

作者简介：徐璋，衢州（今属浙江）人。高宗绍兴间知潮州（清顺治《潮州府志》卷四）。